पंद्रहवीं लोकसभा

पंद्रहवीं लोकसभा के मंत्री मंडल सहित २२ मई, २००९ की शाम राष्ट्रपति भवन के अशोक हॉल में आयोजित एक समारोह में राष्ट्रपति प्रतिभा देवीसिंह पाटिल ने उन्हें पद और गोपनीयता की शपथ दिलाई। जवाहर लाल नेहरू के बाद मनमोहन सिंह पहले ऐसे प्रधानमंत्री हैं, जो पाँच साल का पहला कार्यकाल पूरा करने के बाद फिर प्रधानमंत्री बने हैं। अप्रैल-मई २००९ में संपन्न हुए लोकसभा चुनाव २००९ में भारतीय राष्ट्रीय कांग्रेस सबसे बड़ी पार्टी बनकर उभरी थी और संयुक्त प्रगतिशील गठबंधन (यूपीए) को 250 से ज़्यादा सीटें मिली थीं। मनमोहन सिंह के बाद प्रणब मुखर्जी, शरद पवार, ए के एंटनी और पी चिदंबरम ने शपथ ली। 

प्रधानमंत्री कार्यालय ने पहले ही एक प्रेस विज्ञप्ति जारी करके बता दिया था कि प्रधानमंत्री के साथ 19 मंत्रियों को शपथ ग्रहण कराई जाएगी। जिन नामों की मंत्रिमंडल में शामिल किया गया है उनमें प्रणब मुखर्जी, पी चिदंबरम, एके एंटनी, कपिल सिब्बल, कमलनाथ, शरद पवार, ममता बनर्जी के नाम प्रमुखता से शामिल हैं। उत्तर प्रदेश से कांग्रेस के 21 सांसद चुनकर आए हैं मगर उनमें से किसी का भी नाम इस सूची में नहीं है। 

शेष मंत्रिमंडल के विस्तार के लिए 26 मई की तारीख बताई गई है। प्रधानमंत्री कार्यालय से मिली जानकारी के अनुसार अगले विस्तार में अन्य कैबिनेट मंत्रियों के साथ ही राज्य मंत्रियों (स्वतंत्र प्रभार) और अन्य राज्य मंत्रियों को शपथ दिलाई जाएगी।

अध्यक्ष 
मीरा कुमार, भारतीय राष्ट्रीय कांग्रेस, सासाराम, बिहार

उपाध्यक्ष 
करिया मुंडा, भारतीय जनता पार्टी, Khunti, झारखंड

सदन के नेता 
प्रणव मुखर्जी, भारतीय राष्ट्रीय कांग्रेस, जंगीपुर, पश्चिम बंगाल

विपक्ष के नेता 
सुषमा स्वराज, भारतीय जनता पार्टी, विदिशा, मध्य प्रदेश

मंत्रियों की सूची 
२२ मई को शपथ लेने वाले मंत्रिमंडल के मंत्रियों की सूची इस प्रकार है:-
 श्री प्रणब मुखर्जी
 श्री शरद पवार
 श्री एके एंटनी
 श्री पी चिदम्बरम
 कुमारी ममता बनर्जी
 श्री एस एम कृष्णा
 श्री गुलाम नबी आजाद
 श्री सुशील कुमार शिंदे
 श्री वीरप्पा मोइली
 श्री एस जयपाल रेड्डी
 श्री कमलनाथ
 श्री वयलार रवि
 श्रीमती मीरा कुमार
 श्री मुरली देवड़ा
 श्री कपिल सिब्बल
 श्रीमती अंबिका सोनी
 श्री बी के हैंडिक
 श्री आनंद शर्मा
 श्री सी पी जोशी

सदस्यों की दलवार संख्या

इन्हें भी देखें 
 लोकसभा चुनाव २००९
 पंद्रहवीं लोकसभा का मंत्रीमंडल

सन्दर्भ

बाहरी कड़ियाँ 
 लाइव हिंदुस्तान पर
 दैनिक भास्कर पर मंत्रियों की सूची
 जागरण पर
 बीबीसी हिन्दी पर
 आजतक पर
 बीबीसी हिन्दी पर चक्षु रॉय का शोध।

हाल की घटनाएं मई २००९
लोकसभा चुनाव २००९
भारत सरकार
लोक सभा
भारत में चुनाव